ANALÝZA STAVU A NAJČASTEJŠÍCH PROBLÉMOV V OBLASTI ZBERU  DÁT TÝKAJÚCICH SA ZAKÁZANÝCH DÔVODOV DISKRIMINÁCIE*

Nadväznosť projektu na ciele akčného plánu
uvedené v čl. 3 Metodického usmernenia

Projekt nadväzuje na tieto ciele akčného plánu:
1.	Predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie a uplatňovanie zásady rovného zaobchádzania vo všetkých prijímaných národných politikách (všeobecný cieľ)
2.	Implementácia záväzkov vyplývajúcich z medzinárodných dohovorov a zmlúv v oblasti ľudských práv a nediskriminácie; monitoring plnenia odporúčaní a prijímaných opatrení (písm. a) ŠC);
3.	Účinná ochrana pred diskrimináciou, rasizmom, xenofóbiou, antisemitizmom a ostatnými prejavmi intolerancie vrátane alternatívnych foriem ochranných mechanizmov (písm. b) ŠC);
4.	Vytvorenie nástrojov na zabezpečenie zberu a analýzu citlivých osobných údajov o veku, pohlaví, príslušnosti k národnostnej menšine alebo etnickej skupine, sexuálnej orientácii alebo iných charakteristík pri zachovaní princípov ochrany osobných údajov podľa platnej legislatívy (písm. c) ŠC);
5.	Zvýšenie povedomia a informovanosti verejnosti o problematike nediskriminácie a zásady rovnakého zaobchádzania s cieľom odbúravania predsudkov a stereotypov a propagácie multikultúrnej spoločnosti (písm. i) ŠC);
6.	Zohľadňovať rodové hľadisko vo všetkých prijímaných politikách a opatreniach na elimináciu diskriminácie a prejavov nerovnakého zaobchádzania vrátane používania rodovo citlivého jazyka (písm. b) HC);
7.	Zintenzívňovať spoluprácu štátnych, verejných, samosprávnych orgánov a aktérov občianskeho sektora vrátane mimovládnych organizácií v rôznych oblastiach spoločenského života s cieľom budovania partnerstiev pri eliminácii diskriminácie a netolerantných postojov (písm. e) HC);
8.	Uplatňovať antidiskriminačné hľadisko vo vzťahu k všetkým zakázaným dôvodom diskriminácie (vyskytujúcich sa aj v kontexte tzv. viacnásobnej diskriminácie) a vytvárať adekvátne rámce a nástroje pre monitoring a evaluáciu akčného plánu (písm. f) HC).

ŠC = Špecifické ciele, HC = Horizontálne ciele